**«Қазақстан Республикасының кейбір заңнамалық актілеріне Қазақстан Республикасы Конституциялық Сотының шешімдерін орындау мәселелері бойынша өзгерістер мен толықтырулар енгізу туралы»**

**Қазақстан Республикасы Заңының жобасына**

**САЛЫСТЫРМА КЕСТЕ**

|  |  |  |  |  |
| --- | --- | --- | --- | --- |
| **Рет**  **№** | **Құрылымдық элемент** | **Қолданыстағы редакция** | **Ұсынылатын редакция** | **Негіздеме** |
| **1** | **2** | **3** | **4** | **5** |
| **2015 жылғы 31 қазандағы Қазақстан Республикасының Азаматтық процестік кодексі** | | | | |
| 1. | 21-баптың екінші бөлігінің екінші абзацы | 21-бап. Сот актілерінің міндеттілігі  .....    2. Заңды күшіне енген сот актілері, сондай-ақ сот төрелігін жүргізу кезінде соттар мен судьялардың өкімдері, талаптары, тапсырмалары, шақырулары, сұрау салулары және басқа да өтініштері барлық мемлекеттік органдар, жергілікті өзін-өзі басқару органдары, заңды тұлғалар, лауазымды адамдар, азаматтар үшін міндетті және Қазақстан Республикасының бүкіл аумағында орындалуға жатады.   Қазақстан Республикасының Конституциялық Соты **конституциялық емес** деп таныған заңға немесе өзге де нормативтік құқықтық актіге негізделген сот актілері орындалуға жатпайды. | 21-бап. Сот актілерінің міндеттілігі  .....    2. Заңды күшіне енген сот актілері, сондай-ақ сот төрелігін жүргізу кезінде соттар мен судьялардың өкімдері, талаптары, тапсырмалары, шақырулары, сұрау салулары және басқа да өтініштері барлық мемлекеттік органдар, жергілікті өзін-өзі басқару органдары, заңды тұлғалар, лауазымды адамдар, азаматтар үшін міндетті және Қазақстан Республикасының бүкіл аумағында орындалуға жатады.  **Қазақстан Республикасының Конституциялық Соты конституциялық емес деп таныған не сот шешімінде қолданылған түсіндіруден алшақтығы бар түсіндірменің істі дұрыс шешу үшін айтарлықтай мәні болған кезде түсіндірмеде Қазақстан Республикасының Конституциясына сәйкес келеді деп танылған заңға немесе өзге де нормативтік құқықтық актіге не олардың жекелеген ережелеріне негізделген сот актілері орындалуға жатпайды.** | «Қазақстан Республикасының Конституциялық Соты туралы» ҚР Конституциялық Заңының 57-бабының 2-тармағына, 63-бабының 3 және 4-тармақтарына және 64-бабының 4-тармағына сәйкес келтіру.  Сонымен қатар, Азаматтық процестік кодекстің 427-бабының үшінші бөлігінде мәні бойынша дұрыс сот шешімінің күші бір ғана формальды пайымдаулар бойынша жойылмайтынын атап өткен жөн. Материалдық немесе процестік құқық нормаларының бұзылуы немесе дұрыс қолданылмауы, егер осы бұзушылық дұрыс шешім қабылдамауға әкеп соқса немесе әкеп соғуы мүмкін болса, бірінші сатыдағы соттың шешімін өзгертуге немесе күшін жоюға негіз болып табылады.  Мұндай жағдайларда сот шешімінің күшін жою не өзгерту апелляциялық не кассациялық іс жүргізу шеңберінде жүзеге асырылады.  Өз кезегінде, Азаматтық процестік кодекстің 455-бабының бірінші бөлігіне сәйкес туындаған немесе орын алған, алайда олар туралы сот актісі заңды күшіне енгеннен кейін белгілі болған, бұрын қаралған істі дұрыс шешу үшін айтарлықтай маңызы бар заңды фактілер шешімдерді, ұйғарымдарды және қаулыларды жаңадан ашылған немесе жаңа мән-жайлар бойынша қайта қарау үшін негіздер болып табылады.  Бұл ретте, әрбір іс бойынша шешім қабылдау кезінде сотқа ұсынылған барлық дәлелдемелерді жан-жақты және объективті зерттеу міндетті болып табылады.  Айтылғандарды ескере отырып, Конституциялық Сот нормативтік құқықтық актіге түсініктеме берген жағдайда оны осы істі шешу үшін елеулі мәнге ие болған кезде қолданған жөн. |
| 2. | 455-баптың  үшінші бөлігінің жаңа 3-1) тармақша-сы | 455-бап. Қайта қарау негіздері  .....  3. Жаңа мән-жайларға:  …..  **3-1) жоқ.** | 455-бап. Қайта қарау негіздері  .....  3. Жаңа мән-жайларға:  …..  **3-1) сот шешімінде қолданылған түсіндіруден алшақтығы бар түсіндірменің істі дұрыс шешу үшін айтарлықтай мәні болған кезде түсіндірмеде Қазақстан Республикасы Конституциялық Сотының заңды немесе өзге де нормативтік құқықтық актіні Қазақстан Республикасының Конституциясына сәйкес келеді деп тануы;».** | Негіздеме салыстырма кестенің №1 позициясында көрсетілген. |
| **2020 жылғы 29 маусымдағы Қазақстан Республикасының**  **Әкімшілік рәсімдік-процестік кодексі** | | | | |
| 3. | 7-баптың  төртінші бөлігі | 7-бап. Заңдылық қағидаты  .....  4. Әкімшілік істерді қарауға уәкілеттік берілген соттардың **конституциялық емес деп танылған** заңға немесе өзге де нормативтік құқықтық актіге негізделген шешімдерінің күші жойылуға жатады. | 7-бап. Заңдылық қағидаты  …..  4. **Конституциялық емес деп танылған не сот шешімінде қолданылған түсіндіруден алшақтығы бар түсіндірменің істі дұрыс шешу үшін айтарлықтай мәні болған кезде түсіндірмеде Қазақстан Республикасының Конституциясына сәйкес келеді деп танылған заңға немесе өзге де нормативтік құқықтық актіге не олардың жекелеген ережелеріне негізделген, әкімшілік істерді қарауға уәкілеттік берілген соттар шешімдерінің күші жойылуға жатады.** | Негіздеме салыстырма кестенің №1 позициясында көрсетілген. |
| 4. | 18-баптың екінші бөлігінің екінші абзацы | 18-бап. Сот актілерінің міндеттілігі  ...  2. Заңды күшіне енген сот актілері, сондай-ақ соттар мен судьялардың сот төрелігін іске асыру кезіндегі өкімдері, талаптары, тапсырмалары, шақырулары, сұрау салулары мен басқа да жолданымдары барлық мемлекеттік органдар, жергілікті өзін-өзі басқару органдары, заңды тұлғалар, лауазымды адамдар, жеке тұлғалар үшін міндетті және Қазақстан Республикасының бүкіл аумағында орындалуға жатады.  Қазақстан Республикасының Конституциялық Соты **конституциялық емес** деп таныған заңға немесе өзге де нормативтік құқықтық актіге негізделген сот актілері орындалуға жатпайды. | 18-бап. Сот актілерінің міндеттілігі  ...  2. Заңды күшіне енген сот актілері, сондай-ақ соттар мен судьялардың сот төрелігін іске асыру кезіндегі өкімдері, талаптары, тапсырмалары, шақырулары, сұрау салулары мен басқа да жолданымдары барлық мемлекеттік органдар, жергілікті өзін-өзі басқару органдары, заңды тұлғалар, лауазымды адамдар, жеке тұлғалар үшін міндетті және Қазақстан Республикасының бүкіл аумағында орындалуға жатады.  **Қазақстан Республикасының Конституциялық Соты конституциялық емес деп таныған не сот шешімінде қолданылған түсіндіруден алшақтығы бар түсіндірменің істі дұрыс шешу үшін айтарлықтай мәні болған кезде Қазақстан Республикасының Конституциялық Соты түсіндірмеде Қазақстан Республикасының Конституциясына сәйкес келеді деп таныған заңға немесе өзге де нормативтік құқықтық актіге не олардың жекелеген ережелеріне негізделген сот актілері орындалуға жатпайды.** | Негіздеме салыстырма кестенің №1 позициясында көрсетілген. |
| 5. | 84-баптың алтыншы бөлігінің жаңа 1-1) тармақша-сы | 84-бап. Заңсыз әкімшілік актінің күшін жою  …  6. Әкімшілік рәсімге қатысушы, егер:  …..  **1-1) жоқ.** | 84-бап. Заңсыз әкімшілік актінің күшін жою  …  6. Әкімшілік рәсімге қатысушы, егер:  ….  **1-1)** **әкімшілік актіде қолданылған түсіндіруден алшақтығы бар түсіндірменің істі дұрыс шешу үшін айтарлықтай мәні болған кезде оның негізінде әкімшілік акт шығарылған құқықтық акт түсіндірмеде Қазақстан Республикасының Конституциясына сәйкес келеді деп танылса;** | Негіздеме салыстырма кестенің №1 позициясында көрсетілген. |

|  |  |
| --- | --- |
| **Қазақстан Республикасы**  **Парламентінің депутаттары** | **М.Б. Қадырбек**    **С.Т. Медебаев**  **А.Ғ. Есбай**  **Ү.** **Шапақ**    **Н.Г. Арсютин**  **М.М. Магеррамов** |